# בויאר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בתואר אצולה; לערך העוסק בבית הספר וכפר הנוער בירושלים, ראו בית הספר התיכון על שם מיי בויאר.

הבויארים (ברוסית boyarin, ברומנית boier), תואר הניתן לבן מעמד האצולה ברוסיה, וברומניה.
ברוסיה הייתה זו השכבה החברתית הגבוהה. הבויאר היה נחות בדרגתו רק כלפי הוויווד (תואר השליט אצל העמים הסלאביים). לרוב היה הבויאר גם בעל קרקעות גדול. לשיא חשיבותו הגיע מעמד הבויארים בין המאה ה-10 עד לסוף המאה ה-17.

מוצא הבויארים הוא מה"טובים" שבעדה הסלאבית הקדומה, ומבני לווייתו של הנסיך. במרוצת השנים, נעשו הבויארים לאצולה; הם היו ראשי הצבא ובעלי נחלות משלהם, ולכן היו בלתי תלויים מבחינה כלכלית בנסיך, ונתנו לו את שירותיהם מתוך התנדבות. הנסיך נהג להתייעץ עם מועצת הבויארים ("הדומה הבויארית"), שהייתה מתכנסת כשקרא להם הנסיך.

כוחם של הבויארים נשען על פיצול השלטון המדיני במדינות הרוסיות. מן המאה ה-14 ואילך, הפסיקו הבויארים לעבור מנסיך לנסיך, היות שגדל עניינם בשלטונו של הנסיך אשר בתחום שליטתו נמצאו נחלותיהם. עם עלייתה של מוסקבה (בסוף המאה ה-14) ועם המאבק לשחרור מהשלטון המונגולי, נוצרו שכבות בתוך הבויארים: משפחות הנסיכים העצמאיים לשעבר או קרוביו של נסיך מוסקבה השליט, בויארים מנסיכויות אחרות, או כאלה שקיבלו את תוארם מנסיך מוסקבה.

חתירתם של נסיכי מוסקבה לריכוז השלטון בידם נתקלה בהתנגדותם התקיפה של הבויארים, שנוצחו על ידי המלכות והושמדו בחלקם בקרבות, ומקצתם הועברו אל מחוזות הספר. הנסיכים הגדולים האחרונים והצאר של מוסקבה, איוון הרביעי ("איוון האיום"), הקימו כשכר שירות למלכותם, וכמשקל כנגד הבויארים - אצולה חדשה, שאצילותה אינה מלידה ואחוזותיה אינן מועברות בירושה. הבויארים חתמו על הסדר עם המלכות, הסדר המחזיר להם השפעה רבה על ענייני המדינה.

במאה ה-16 ניצלו שליטי מוסקבה את תקופת המלחמות שבין האבירים הגרמנים, השבדים והפולנים נגד נובגורוד, ומינו לכהונות צבאיות אנשים שלא לפי ההסדר. בפעם האחרונה יצאו הבויארים כנגד השלטון הריכוזי בראשית המאה ה-17, עם מות הצאר בוריס גודונוב, אך נכשלו, ובמהומות שנתחוללו חוסל ההסדר. מסוף המהומות, רק מעמדן של משפחות הבויארים הגבוהות ביותר נשמר. הצארים השמיטו את הבסיס הכלכלי.

הבויארים סולקו כליל ממעמדם בראשית המאה ה-18 על ידי הצאר פטר הגדול, שאפילו ביטל את עצם השם "בויארים". "הדומה הבויארית" בוטלה בשנת 1711 ובמקומה נוצר הסנאט.

מקור: http://he.wikipedia.org../../../%D7%91/%D7%95/%D7%99/%D7%91%D7%95%D7%99%D7%90%D7%A8.html

קטגוריות: רוסיה: היסטוריה | רומניה: היסטוריה | רומניה: תרבות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Esperanto
- Français
- Lietuvių
- Македонски
- Nederlands
- Polski
- Português
- Română
- Русский
- Svenska
- Українська
- Tiếng Việt